ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για τις δαπάνες του ΕΓΤΠΕ-τμήμα Εγγυήσεων - Σύστημα έγκαιρης προειδοποίησης αριθ. 3/2004

1. Συνολική εξέλιξη των μηνιαίων δαπανών

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες των κρατών μελών από τις 16 Oκτωβρίου 2003 έως τις 31 Ιανουαρίου 2004.

1.1. Υποκατηγορία 1α: Πεδία άσκησης πολιτικής 05 (Γεωργία), 11 (Αλιεία) και 17 (Υγεία και προστασία των καταναλωτών)

>ΘΕΣΗ ΠIΝΑΚΑ>

1.2. Υποκατηγορία 1β: Πεδίο άσκησης πολιτικής 05 (Γεωργία) - Αγροτική ανάπτυξη (άρθρο 05 04 01)

>ΘΕΣΗ ΠIΝΑΚΑ>

2. Προσωρινή απορρόφηση πιστώσεων

Στον πίνακα που ακολουθεί εμφαίνεται η προσωρινή απορρόφηση πιστώσεων κατά τους πρώτους τρεις μήνες της χρήσης 2004:

>ΑΝΑΦΟΡΑ ΣΕ ΓΡΑΦΗΚΟ>

3. ΣΧΟΛΙΑ

3.1. Εκτέλεση πιστώσεων για το Μάρτιο 2004

H εκτέλεση των πιστώσεων του τομέα 1 του προϋπολογισμού για το Μάρτιο 2004 (δαπάνες των κρατών μελών από τις 16 Οκτωβρίου 2003έως τις 31 Ιανουαρίου 2003) ανήλθε σε 27 545,6 εκατ. ευρώ, δηλαδή στο 61,5 % των πιστώσεων αναλήψεων υποχρεώσεων. Οι δαπάνες διαμορφώνονται:

- σε 66,0 εκατ. ευρώ πάνω από το δείκτη για την υποκατηγορία 1α, και

- σε 283,8 εκατ. ευρώ κάτω από το δείκτη για την υποκατηγορία 1β.

3.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για τον γεωργικό προϋπολογισμό 2004 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2003, δηλαδή 1 ευρώ = 1,12 $. Για την περίοδο από την 1η Αυγούστου 2003 έως τις 31 Ιανουαρίου 2004, η μέση ισοτιμία του δολαρίου ήταν 1 ευρώ = 1,18 $, δηλαδή κινήθηκε σε επίπεδο ελαφρώς ανώτερο από την ισοτιμία που χρησιμοποιήθηκε για την κατάρτιση του προϋπολογισμού 2004.

3.3. Αγοραίοι παράγοντες

Υποκατηγορία 1a

Για την υποκατηγορία 1α, ο ρυθμός εκτέλεσης του προϋπολογισμού υπερέβη το επίπεδο του δείκτη στον τομέα των ζωικών προϊόντων, ενώ κινείται σε επίπεδο κατώτερο του δείκτη στον τομέα των φυτικών προϊόντων. Για τον τομέα των φυτικών προϊόντων, η υστέρηση αυτή εκτέλεσης σχετίζεται κατά κύριο λόγο με τη ζάχαρη, τα σιτηρά, τον καπνό και τα άλλα φυτικά προϊόντα/μέτρα. Για τον τομέα των ζωικών προϊόντων, η υπέρβαση αυτή εκτέλεσης οφείλεται στο βόειο και στο πρόβειο κρέας. Ως εκ τούτου, επιβάλλεται να δοθούν οι ακόλουθες επεξηγήσεις:

Άρθρο 05 02 01: Μέτρα παρέμβασης στην αγορά σιτηρών // Απόκλιση: -51 εκατ. ευρώ (-9,4%)

// (δαπάνες: 171 εκατ. ευρώ)

(δείκτης: 222 εκατ. ευρώ)

Η ανωτέρω υστέρηση δαπανών μπορεί κατά κύριο λόγο να αποδοθεί στο χαμηλότερο επίπεδο καταβαλλόμενων ενισχύσεων που δηλώθηκαν από τα κράτη μέλη για παρέμβαση στην αγορά του αμύλου σε σύγκριση με το επίπεδο του δείκτη. Αυτό οφείλεται στο γεγονός ότι, λόγω των σημερινών ευνοϊκών συνθηκών που επικρατούν στην αγορά, έχει καθοριστεί μηδενικό ύψος επιστροφής στον παραγωγό αμύλου. Αν συνεχιστεί η κατάσταση αυτή, τότε μπορεί να σημειωθεί υστέρηση εκτέλεσης των πιστώσεων του προϋπολογισμού για το καθεστώς αυτό έως τα τέλη της χρήσης.

Άρθρο 05 02 03: Άμεσες ενισχύσεις για αροτραίες καλλιέργειες // Απόκλιση: + 95 εκατ. ευρώ (+0,6%)

// (δαπάνες: 16 803 εκατ. ευρώ)

(δείκτης: 16 708 εκατ. ευρώ)

Η υπέρβαση αυτή εκτέλεσης οφείλεται στην επιτάχυνση του ρυθμού των άμεσων ενισχύσεων για αροτραίες καλλιέργειες σε σύγκριση με το επίπεδο του δείκτη. Στις 31 Ιανουαρίου 2004, δηλαδή την ημέρα της προθεσμίας πληρωμής των εν λόγω ενισχύσεων, τα κράτη μέλη είχαν ήδη καταβάλει ποσοστό 98,5% των συνολικών ενισχύσεων που οφείλονται για το καθεστώς αυτό, οι οποίες υπολογίσθηκαν κατ'εκτίμηση με βάση τις ανακοινώσεις που απεστάλησαν στην Επιτροπή στις 15 Σεπτεμβρίου 2003.

Άρθρο 05 02 05: Ζάχαρη // Απόκλιση: -236 εκατ. ευρώ (-13,8%)

// (δαπάνες: 474 εκατ. ευρώ)

(δείκτης: 710 εκατ. ευρώ)

Αυτή η υστέρηση εκτέλεσης σε σχέση με το δείκτη οφείλεται στις μειωμένες ποσότητες εξαγόμενης ζάχαρης με επιστροφές. Οι εξαγωγές αυτές ανέρχονται στο 66% περίπου του όγκου αναμενόμενων εξαγωγών στην παρούσα χρονική στιγμή.

Άρθρο 05 02 08: Οπωροκηπευτικά // Απόκλιση: + 43 εκατ. ευρώ (+2,7%)

// (δαπάνες: 589 εκατ. ευρώ)

(δείκτης: 546 εκατ. ευρώ)

Η υπέρβαση αυτή εκτέλεσης οφείλεται στην επιτάχυνση του ρυθμού της καταβαλλόμενης κοινοτικής ενίσχυσης σε κεφάλαια για επιχειρησιακούς σκοπούς των οργανώσεων παραγωγών σε σύγκριση με το ρυθμό αναλήψεων που υποδεικνύει ο δείκτης κατά την παρούσα χρονική στιγμή. Αν συνεχιστεί η κατάσταση αυτή, τότε μπορεί να σημειωθεί υπέρβαση εκτέλεσης των πιστώσεων του προϋπολογισμού για το καθεστώς αυτό έως τα τέλη της χρήσης.

Άρθρο 05 02 10: Καπνός // Απόκλιση: -37 εκατ. ευρώ (-3,9%)

// (δαπάνες: 523 εκατ. ευρώ)

(δείκτης: 560 εκατ. ευρώ)

Η υστέρηση αυτή εκτέλεσης οφείλεται στην επιβράδυνση του ρυθμού των καταβαλλόμενων πριμοδοτήσεων στον καπνό σε σύγκριση με το επίπεδο του δείκτη κατά την παρούσα χρονική στιγμή.

Άρθρο 05 02 11: Άλλα φυτικά προϊόντα/μέτρα // Απόκλιση: -33 εκατ. ευρώ (-4,2%)

// (δαπάνες: 253 εκατ. ευρώ)

(δείκτης: 286 εκατ. ευρώ)

Η υστέρηση αυτή εκτέλεσης οφείλεται στην επιβράδυνση της υλοποίησης των προγραμμάτων POSEI σε σύγκριση με το επίπεδο που υποδεικνύει ο δείκτης.

Άρθρο 05 03 01: Γάλα και γαλακτοκομικά προϊόντα // Απόκλιση: -125 εκατ. ευρώ (-4,4%)

// (δαπάνες: 760 εκατ. ευρώ)

(δείκτης: 885 εκατ. ευρώ)

Η υστέρηση αυτή εκτέλεσης οφείλεται σε δύο παράγοντες:

- την επιβράδυνση των εξαγόμενων ποσοτήτων συμπυκνωμένου γάλακτος και τις επακόλουθες χαμηλότερες πληρωμές για επιστροφές κατά την εξαγωγή, και

- την πληρωμή, εκ μέρους της Ιταλίας, της πρώτης ετήσιας δόσης της οφειλόμενης επιπρόσθετης εισφοράς γάλακτος της χώρας με βάση την απόφαση του Συμβουλίου της 16ης Ιουλίου 2003 (2003/530/ΕΚ). Η πληρωμή αυτή συνεπάγεται μείωση των πραγματοποιούμενων δαπανών για τα λοιπά μέτρα του γαλακτοκομικού τομέα, επηρεάζοντας έτσι την εκτέλεση του σχετικού άρθρου του προϋπολογισμού, λαμβανομένου εν τω συνόλω.

Άρθρο 05 03 02: Βόειο κρέας // Απόκλιση: + 255 εκατ. ευρώ (+3,2%)

// (δαπάνες: 3 193 εκατ. ευρώ)

(δείκτης: 2 938 εκατ. ευρώ)

Η Επιτροπή, ως επακόλουθο της θερινής ξηρασίας σε ορισμένα κράτη μέλη, εξέδωσε τον κανονισμό (ΕΚ) αριθ. 1621/2003 της 16ης Σεπτεμβρίου 2003 ο οποίος επιτρέπει την προκαταβολή των πριμοδοτήσεων του 2003 για το βόειο κρέας από τον προϋπολογισμό του 2003, αντί του 2004. Τα κράτη μέλη επιτάχυναν το ρυθμό καταβολής των εν λόγω πριμοδοτήσεων με την έναρξη της νέας χρήσης όπως μαρτυρεί η ανωτέρω υπέρβαση εκτέλεσης σε σύγκριση με το επίπεδο του δείκτη για το άρθρο αυτό του προϋπολογισμού 2004. Κατά την παρούσα χρονική στιγμή, η υπέρβαση αυτή εκτέλεσης θεωρείται προσωρινή.

Άρθρο 05 03 03: Κρέας αιγοπροβάτων // Απόκλιση:+ 246 εκατ. ευρώ (+16,1%)

// (δαπάνες: 1 219 εκατ. ευρώ)

(δείκτης: 973 εκατ. ευρώ)

Η Επιτροπή, ως επακόλουθο της θερινής ξηρασίας σε ορισμένα κράτη μέλη, εξέδωσε τον κανονισμό (ΕΚ) αριθ. 1621/03 της 16ης Σεπτεμβρίου 2003 ο οποίος επιτρέπει την προκαταβολή των πριμοδοτήσεων του 2003 για το κρέας αιγοπροβάτων από τον προϋπολογισμό του 2003, αντί του 2004. Τα κράτη μέλη επιτάχυναν το ρυθμό καταβολής των εν λόγω πριμοδοτήσεων με την έναρξη της νέας χρήσης όπως μαρτυρεί η ανωτέρω υπέρβαση εκτέλεσης σε σύγκριση με το επίπεδο του δείκτη για το άρθρο αυτό του προϋπολογισμού 2004. Κατά την παρούσα χρονική στιγμή, η υπέρβαση αυτή εκτέλεσης θεωρείται προσωρινή.

4. ΣΥΜΠΕΡΑΣΜΑΤΑ

Εκτέλεση πιστώσεων στις 31 Μαρτίου 2004

Η απορρόφηση πιστώσεων για το Μάρτιο 2004 (δαπάνες των κρατών μελών από τις 16 Οκτωβρίου 2003 έως τις 31 Ιανουαρίου 2004) παρουσιάζει υπέρβαση εκτέλεσης για την υποκατηγορία 1α. Η υπέρβαση αυτή εκτέλεσης αφορά κατά κύριο λόγο τα άρθρα 05 03 02 και 05 03 03 του προϋπολογισμού, κατά την παρούσα δε χρονική στιγμή αναμένεται ότι θα είναι προσωρινή. Για την υστέρηση εκτέλεσης της υποκατηγορίας 1β δεν χρειάζεται επί του παρόντος να διατυπωθούν σχόλια.